b'\n_START_ARTICLE_\nOtrovna Ivy (1992.)\n_START_SECTION_\nRadnja\n_START_PARAGRAPH_\nPsiholo\xc5\xa1ki nesigurna i relativno neugledna srednjo\xc5\xa1kolka Sylvie Cooper (Sara Gilbert) postaje fascinirana svojom \xc5\xa1kolskom kolegicom Ivy (Drew Barrymore), atraktivnom i zavodljivom djevojkom. Njihovo dru\xc5\xbeenje uskoro prerasta u prijateljstvo koje Ivy iskori\xc5\xa1tava kako bi se uvukla u Sylvieinu bogatu obitelj. Sylvie \xc5\xa1irokogrudno i naivno primi Ivy u svoj dom ne znaju\xc4\x87i da Ivy ima plan zavesti njezinog oca, bogatog i uspje\xc5\xa1nog poduzetnika Darrela (Tom Skerritt) te se rije\xc5\xa1iti njezine bolesne majke Georgie (Cheryl Ladd).'